जब अनैतिकताको जगमा उभिएका कथित नेता, प्रहरी अधिकारी र कर्मचारीहरूका बारेमा संकेत गर्दछु अनि परोक्ष रूपमा प्रतिक्रिया बुझ्ने प्रयास गरिन्छ । दासत्वको सीमा नाघेर केहीले मलाई सोध्छन्, घोच्छन् त्यसमा पनि नसके उत्तानो परेर सुत्छन् । भ्रष्टाचारी, अनैतिक कर्म गर्नेको प्रवित्तिको मेलले सम्बन्ध स्थापित गर्छ, त्यहाँ विचारको मतभेद त ‘युनिफर्म’ बनिदिन्छ । त्यो युनिफर्म बहुरंगी भए पनि त्यसको एउटा विशेषता हुन्छ– अनैतिक सम्बन्ध । यसलाई व्याख्या गर्ने पनि विविध पक्ष र आयामहरू छन्, व्यवाहारिक उदाहरणसहितका ।
